钦定古今图书集成/明伦汇编/闺媛典/第175卷 > 黄佶妻程氏〈刘氏附〉
## 钦定古今图书集成/明伦汇编/闺媛典/第175卷 > 黄佶妻程氏〈刘氏附〉

按《崇善县志》：“程氏，嘉靖时人，孝廉黄子颜媳也。颜生
子三人，长佶，次亿，少侃。佶、亿俱早丧。佶妻程氏年十
九无子，亿妻刘氏年二十，止生一女。父母怜其少，欲
改嫁之。二妇以死自誓，共处一室，并力合作，上事翁
姑，下抚幼女，数十年如一日。有司以闻，诏旌表。后侃
亦举孝廉，人称双节。”